Ivan Đurić
Ivan Đurić (1947 — 1997) je bio srpski istoričar, političar i jedan od kandidata za predsednika Srbije na prvim višestranačkim izborima 1990. godine. Diplomirao je na odseku za istoriju Filozofskog fakulteta Univerziteta u Beogradu u januaru 1971. godine sa radom na temu „Vizantijski činovi u srednjovekovnoj Srbiji“. Iste godine u junu je postao asistent na katedri za istoriju Vizantije, a od 1974. godine je saradnik instituta za Vizantološke studije SANU. Magistrirao je u maju 1974. godine sa radom na temu „Porodica Foka“, da bi u martu 1982. godine doktorirao sa temom „Vreme Jovana VIII Paleologa“. Učestvovao je 1980. godine u pripremi „Okfordskog rečnika Vizantije“, a bio je i gostujući profesor na nekoliko univerziteta u Francuskoj.

Preminuo je 23. 11. 1997. godine u Parizu.

Spoljašnje veze 
 

Srpski istoričari
Srpski političari